[Foto’s] Rolene Strauss se grootste dagRolene en D’Niel Strauss beloof trou aan mekaar op 6 Februarie 2016 by Laurent op die Lourensford-wynlandgoed Foto: Rolene Strauss, Facebook Rolene Strauss, voormalige Mej. Suid-Afrika en Mej. Wêreld 2014, en D’Niel Strauss het Saterdag trou aan mekaar beloof. Rolene en D’Niel se groot dag het by die skilderagtige Laurent-trouvenue op die Lourensford-wynlandgoed in Somerset-Wes plaasgevind. Die paartjie het in Desember 2014 verloof geraak en die troureëlings het dadelik begin. ŉ Professionele span onder leiding van Aleit Swanepoel, stigter en voorsitter van die Aleit Group, het gesorg dat alles seepglad verloop. Die span van Okasie het gesorg vir die blomme en dekor en hulle is glo geïnspireer deur die “tydlose skoonheid” van die bruid. Rolene se vriend, die ontwerper Casper Bosman, het gesorg dat sy dié dag op haar mooiste lyk. Rolene het in ŉ koets, wat deur ŉ perd getrek is, opgedaag en die plaaslike fotograwe, Vivid Blue en Joe Photography, het die geleentheid op film vasgelê. Die gaste het gesmul aan ŉ viergangmaaltyd wat deur sjef Gustaaf Boshoff van STIR Food voorberei is. “Dit was ŉ gebalanseerde mengsel tussen tradisionele Suid-Afrikaanse happies en ŉ mengsel van Asiese en Mediterreense geure. ŉ Asemrowende vyflaagtroukoek deur Wade van der Merwe is as die nagereg aangebied. “Ons gaan bou op die vaste basis wat ons geskep het in ons geloof, familiewaardes en passie vir die lewe,” het Rolene gesê. Lees alles oor die verloop van die troue en sien nog foto’s op Rolene se webwerf. “To everything there is a season and a time to every purpose under the heaven”~ Ecclesiastes 3:1This is our time…Follow my Wedding Love Story on www.rolenestrauss.comXxx Posted by Rolene Strauss on Saturday, 6 February 2016 LOVE Love is patient, love is kind. It does not envy, it does not boast, it is not proud. It is not rude, it is not self-seeking, it is not easily angered, it keeps no record of wrongs. Love does not delight in evil but rejoices with the truth. ❤️ It always protects, always trusts, always hopes, always perseveres. ❤️ Love never fails. ~ 1 Corinthians 13:4-8 ~ A photo posted by Rolene Strauss (@rolenestrauss) on Jul 23, 2015 at 10:02pm PDT